ഹാനി ബാബു

ഇന്ത്യയിലെ ഒരു അക്കാദമിക്, ഭാഷാശാസ്ത്രജ്ഞൻ, മനുഷ്യാവകാശപ്രവർത്തകൻ എന്നീ നിലകളിൽ അറിയപ്പെടുന്നയാളാണ് ഹാനി ബാബു (Hany Babu M. T.).  ഭാഷയും സമൂഹവും തമ്മിലുള്ള ബന്ധം, ഭാഷാനയം, വിദ്യാഭ്യാസത്തിലെ അസമത്വം എന്നിവയാണ് അദ്ദേഹത്തിന്റെ പ്രധാന ഗവേഷണ മേഖലകൾ. ദൽഹി സർവകലാശാലയിലെ ഇംഗ്ലീഷ് വിഭാഗത്തിൽ അസോസിയേറ്റ് പ്രൊഫസറായി സേവനമനുഷ്ഠിച്ച് വരവേ 2020 ൽ അദ്ദേഹത്തെ എൻ.ഐ.എ അറസ്റ്റ് ചെയ്തു. ഭീമ കൊരേഗാവ്–എൽഗാർ പരിഷദുമായി ബന്ധപ്പെട്ട കേസിലായിരുന്നു അറസ്റ്റ്.https://www.asianetnews.com/kerala-news/nia-submits-charge-sheet-in-bhima-koregaon-case-qhxvonhttps://www.madhyamam.com/india/malayalee-professor-arrested/701951

 ആദ്യകാലവും വിദ്യാഭ്യാസവും 
മലപ്പുറം ജില്ലയിലെ പെരുമ്പടപ്പിൽ എം.ടി കുഞ്ഞഹമ്മദ്, ഫാത്വിമ ദമ്പതികളുടെ മകനായി ജനിച്ചു. ഭാര്യ കണ്ണൂർ സ്വദേശിയായ ജെന്നി റൊവീന ഡൽഹിയിലെ മിറാൻഡ ഹൌസിൽ അധ്യാപികയാണ്. ഏക മകൾ ഫർസാന. ഗ്രന്ഥകാരനും ഗവേഷകനും ഇഫ്‌ളുവിലെ അധ്യാപകനുമായ എം.ടി അൻസാരി, ഹാരിഷ് എന്നിവർ സഹോദരങ്ങളാണ്.https://thewire.in/rights/an-innocent-hany-babu-has-spent-nine-months-in-jail-an-appeal-from-his-family. 1989 ൽ കേരള വർമ്മ കോളേജിൽ നിന്ന് ഇംഗ്ലീഷ് സാഹിത്യത്തിൽ ബിരുദവും 1991 ൽ ബിരുദാനന്തര ബിരുദവും കരസ്ഥമാക്കിയ ബാബു, 1998 ൽ ഹൈദരാബാദ് ഇഫ്ളുവിൽ നിന്ന് പിഎച്ഡിയും നേടി. ജർമ്മനിയിലെ കോൺസ്റ്റാൻസ്‌ യൂണിവേഴ്സിറ്റിയിൽ നിന്നും അദ്ദേഹത്തിന് ഡോക്ടറേറ്റ് ലഭിച്ചിട്ടുണ്ട്https://truecopythink.media/human-rights/open-letter-from-du-professor-hany-babus-family. 2002 മുതൽ 2007 വരെ ഇഫ്ളുവിൽ അധ്യാപകനായും ജോലി ചെയ്തു.https://www.thequint.com/news/india/who-is-dr-hany-babu-the-du-prof-arrested-by-nia-in-elgar-case#read-more  പിന്നീട് ഡെൽഹി സർവകലാശാലയിൽ അധ്യാപകനായി ചേർന്നു. ഭാഷാ വ്യവസ്ഥകളും സാമൂഹിക ഘടനകളും തമ്മിലുള്ള ബന്ധത്തെ കുറിച്ചുള്ള പഠനങ്ങളിലൂടെയാണ് അദ്ദേഹം ശ്രദ്ധേയനായത്.

 അക്കാദമിക് ജീവിതം 
ദൽഹി സർവകലാശാലയിലെ ഇംഗ്ലീഷ് വിഭാഗത്തിൽ അസോസിയേറ്റ് പ്രൊഫസറായ ഹാനി ബാബു, ഭാഷാശാസ്ത്രത്തെയും സാമൂഹിക നീതിയെയും ബന്ധിപ്പിക്കുന്ന വിഷയങ്ങളിൽ ഗവേഷണം നടത്തി. ദളിത്  അവകാശങ്ങൾ, വിദ്യാഭ്യാസത്തിലെ സമത്വം, ഭാഷയും അധികാരവും എന്നീ വിഷയങ്ങളിൽ അദ്ദേഹം നിരവധി പ്രഭാഷണങ്ങളും ലേഖനങ്ങളും പ്രസിദ്ധീകരിച്ചിട്ടുണ്ട്.

 സാമൂഹിക പ്രവർത്തനങ്ങൾ 
സാമൂഹിക നീതിയുടെയും ബഹുജനവിഭാഗങ്ങളുടെയും അവകാശങ്ങളുടെയും ഉന്നമനത്തിനായി പ്രവർത്തിച്ചിട്ടുള്ള വ്യക്തിയാണ് ബാബു. വിദ്യാഭ്യാസത്തിലെ വിവേചനങ്ങൾക്കെതിരെ അദ്ദേഹം ഇടപെടുകയും അധ്യാപക സംഘടനകളിലും മനുഷ്യാവകാശ കൂട്ടായ്മകളിലും സജീവ പങ്കാളിത്തം വഹിക്കുകയും ചെയ്തു.

ഭീമ കൊരേഗാവ്–എൽഗാർ പരിഷദ് കേസ് 
2017-ലെ ഭീമ കൊരേഗാവ്–എൽഗാർ പരിഷദ് പരിപാടിയുമായി ബന്ധപ്പെട്ട കേസിൽ അന്വേഷണം നടത്തിയ ദേശീയ അന്വേഷണ ഏജൻസി (NIA）2020 ജൂലൈ 28-ന് ഹാനി  ബാബുവിനെ അറസ്റ്റ് ചെയ്തു. അദ്ദേഹം “മാവോയിസ്റ്റ് ആശയങ്ങൾ പ്രചരിപ്പിക്കുന്നു, നിരോധിത സംഘടനകളുമായി ബന്ധപ്പെടുന്നു”  തുടങ്ങിയ  ആരോപണങ്ങളാണ് ഉന്നയിക്കപ്പെട്ടത്.https://www.telegraphindia.com/india/elgar-case-bombay-high-court-refuses-to-grant-bail-to-du-professor-hany-babu/cid/1887544
ഹാനി ബാബുവിനുവേണ്ടി അധ്യാപകരും വിദ്യാർത്ഥികളും മനുഷ്യാവകാശ സംഘടനകളും പിന്തുണ അറിയിച്ചുകൊണ്ട് രംഗത്തുണ്ട്. നിരവധി അക്കാദമിക് സംഘടനകൾ ഈ അറസ്റ്റ് “അധ്യാപനസ്വാതന്ത്ര്യത്തിനും അഭിപ്രായസ്വാതന്ത്ര്യത്തിനുമുള്ള നേരിട്ടുള്ള ആക്രമണം” എന്നു വിലയിരുത്തി.https://frontline.thehindu.com/dispatches/prof-hany-babu-of-delhi-university-a-human-rights-activist-arrested-by-nia-in-elgar-parishad-case/article32220849.ece

 ആരോഗ്യപ്രശ്നങ്ങളും തടവുജീവിതവും 
തടവിലിരിക്കെ ഹാനി  ബാബുവിന് കണ്ണിൽ ഗുരുതരമായ അണുബാധയുണ്ടായതായി കുടുംബം ആരോപിച്ചു. മെഡിക്കൽ ചികിത്സ ലഭ്യമാക്കണമെന്ന് ആവശ്യപ്പെട്ട് നിരവധി അഭ്യർത്ഥനകളും കാമ്പെയിനുകളും നടന്നു. 2025-ഓടെ, വിചാരണ നടത്താതെ അഞ്ചുവർഷമായി അദ്ദേഹം തടവിലായിരിക്കുകയാണ് എന്നതാണ് വിവിധ മാധ്യമങ്ങളുടെ റിപ്പോർട്ട്.https://www.mediaoneonline.com/india/no-bail-or-trial-delhi-university-professor-hani-babu-completes-five-years-in-jail-295682

 പ്രതികരണങ്ങൾ 
വിദ്യാർത്ഥികളും സഹപ്രവർത്തകരും ഹാനി  ബാബുവിനെ ജനാധിപത്യ മൂല്യങ്ങൾ പിന്തുടരുന്ന, വിദ്യാർത്ഥികേന്ദ്രികമായ അധ്യാപകനായി വിശേഷിപ്പിക്കുന്നു. മനുഷ്യാവകാശ സംഘടനകളും ആഗോള അക്കാദമിക് സമൂഹവും അദ്ദേഹത്തിന് പിന്തുണ പ്രഖ്യാപിച്ചിട്ടുണ്ട്.

ജാമ്യം
അഞ്ചു വർഷത്തിൽ കൂടുതലായി വിചാരണ തടവുകാരനായി ജയിലിൽ കഴിഞ്ഞ ഹാനി ബാബുവിന് 2025 ഡിസംബർ 4 ന് ബോംബെ ഹൈക്കോടതി ജാമ്യം അനുവദിച്ചു.https://www.outlookindia.com/national/du-prof-hany-babu-granted-bail-after-5-years-in-bhima-koregaon-case

 പ്രസിദ്ധീകരണങ്ങൾ 
“Breaking the Chaturvarna System of Languages”
“Unequal Rights: Freedom, Equality, Life and Liberty of Citizens and ‘Others’”
ഇതിനുപുറമേ ഭാഷയും അധികാരവ്യവസ്ഥയും സംബന്ധിച്ച ലേഖനങ്ങൾ അദ്ദേഹം പ്രസിദ്ധീകരിച്ചിട്ടുണ്ട്.

 പുറം കണ്ണികൾ 
ഹാനി ബാബുവിന്റെ 'മാവോവാദങ്ങൾ
'ഇനി അവരെന്നെ ആയുധക്കടത്തുകാരനുമാക്കിയേക്കാം, തെളിവുകളും അവരുണ്ടാക്കും': അന്നേ ഹാനി ബാബു പറഞ്ഞു
ഹാനി ബാബുവിന് നീതി നിഷേധിക്കരുത് ;രാഷ്ട്രപതിക്ക് എംപിമാരുടെ കത്ത്

Front Line Defenders – Hany Babu Profilehttps://www.frontlinedefenders.org/en/profile/hany-babu
The Wire – Why Hany Babu Writes from Prisonhttps://thewire.in/rights/why-hany-babu-writes-from-prison
India Today – NIA arrests DU professor Hany Babuhttps://www.indiatoday.in/india/story/nia-arrests-delhi-university-professor-english-department-bhima-koregaon-case-1705398-2020-07-28

 അവലംബം

വർഗ്ഗം:ഡെൽഹി സർവകലാശാല
വർഗ്ഗം:മലപ്പുറം ജില്ലയിൽ ജനിച്ചവർ
വർഗ്ഗം:ഇന്ത്യയിലെ സാമൂഹ്യപ്രവർത്തകർ
വർഗ്ഗം:ജീവിച്ചിരിക്കുന്നവർ